Trond Gansmo Jakobsen

Trond Arne Gansmo Jakobsen (født 2. oktober 1952) er en norsk filosof og professor. 

Han tok magistergraden i filosofi ved Universitetet i Tromsø i 1984 og dr.philos.-graden på en avhandling om biologiens filosofi ved samme lærested i 1999. Han ble ansatt som universitetslærer og senere som universitetslektor samme sted i perioden 1983–1994, imidlertid med et avbrekk og forskningsopphold ved Harvard-universitetet fra 1988–1990 der han samarbeidet med den amerikanska filosofen Hilary Putnam. Han ble ansatt som førsteamanuensis ved Høgskolen i Lillehammer i 1994 og professor i filosofi og vitenskapsteori ved avdeling for samfunnsvitenskap (ASV) i 2001. Han har også hatt flere forskningsopphold i Storbritannia. 

Spesielt kan nevnes hans interesse for kritisk realistisk filosofi og hans mangeårige samarbeid med den engelske filosofen Roy Bhaskar. Han har skrevet flere bøker og artikler om vitenskapsteoretiske/filosofiske problemstillinger, særlig knyttet til realisme-/relativismeproblemet, biologiens filosofi, økofilosofi og kritisk realisme.

Referanser

Eksterne lenker 
 Trond Gansmo Jakobsen  hos Høgskolen i Lillehammer

Norske filosofiprofessorer
Fødsler i 1952